Nu har vi brætspil! | Aabenraa Bibliotekerne
Er du til quiz, eventyr, monstre, strategi eller fantasifuld sjov? Der er lidt af hvert i vores nye brætspilsudvalg.
Vi har hygget os med udvælgelsen, kredset om detaljerne i forberedelserne og ventet i spænding og nu kan vi endelig offfentliggøre fødslen af vores nye brætspilsafdeling. Vi håber I tager kærligt imod, får masser af sjov med spillene og passer godt på vores baby.
Vi vil gerne dele spilleglæden og oplevelsen med jer, så vi planlægger allerede nu en spilledag i efteråret. Sæt kryds i kalenderen lørdag den 10. november, hvor vi spiller sammen og en spiludvikler kommer og fortæller om, hvordan det er at udvikle brætspil, og hvorfor det er så fedt at spille.